Copyright: (C) 1996 Progressive Networks, Inc.


 Innhold

Følgende emner er tilgjengelige i Hjelp:

Innledning - En kort beskrivelse av RealAudio Player 2.1.

Oversikt - Beskrivelse av de forskjellige komponentene av RealAudio Player 2.1.

Bruke RealAudio Player 2.1 - Trinnvise introduksjoner for hvordan du bruker RealAudio Player 2.1.

Menyer i RealAudio Player 2.1 - Informasjon om alternativene på hver enkelt meny.

Angi innstillinger - Informasjon om hvordan du tilpasser RealAudio Player 2.1.

Feilsøking - Svar på vanlige spørsmål.

Hvis du vil ha tak i den nyeste informasjonen om RealAudio-produkter og Web-områder, kan du besøke hjemmesiden til Progressive Networks på følgende adresse:

http://www.realaudio.com

Den nyeste informasjonen om kundestøtte og tekniske spørsmål, finner du på følgende adresse:

http://www.realaudio.com/help.html

Hvis du vil vite hvordan du bruker Hjelp, trykker du F1


 Innledning

Velkommen til Progressive Networks' RealAudio Player 2.1. RealAudio-systemet er det fremste lydsystemet med sanntidslyd for Internett.

Ved hjelp av RealAudio Player 2.1 kan du høre på mangfoldige timer med direktesendte og forhåndsinnspilte lydklipp, blant annet sportsbegivenheter, radiostasjoner, nyheter, musikk og undervisning. I tillegg omfatter RealAudio Player 2.1 forskjellige RealAudio Player 2.1-komponenter og gir tilgang til et tilpasset Timecast World Wide Web-område.

Hvis du vil ha mer informasjon, kan du besøke oss på vår Web-adresse: http://www.realaudio.com

Se også:

Komponenter i RealAudio Player

Bruke RealAudio Player 2.1

Feilsøking


 Komponenter i RealAudio Player

I tillegg til RealAudio Player 2.1 installeres tre forskjellige RealAudio Player 2.1-komponenter med spesielle funksjoner på maskinen. Komponentene fungerer sammen med forskjellige elementer på Web-sidene for å gjengi RealAudio-lyd på en rekke forskjellige måter. Komponentene i RealAudio Player 2.1 er følgende:

RealAudio Plug-in	Plugin-komponenten gir tilgang til RealAudio-programmering og utvider lydmulighetene til leseren Netscape (Netscape Navigator 2.0 eller senere).
RealAudio Control for ActiveX	Kontrollen gir tilgang til RealAudio-programmering og utvider lydmulighetene til leseren Internet Explorer 3.0 og Visual Basic-programmer.
RealAudio Xtra for Shockwave	RealAudio Xtra for Shockwave gir mulighet for RealAudio-programmering i en Macromedia Shockwave-film.


 Oversikt over RealAudio Player 2.1

RealAudio Player 2.1 gir deg muligheten til å høre på RealAudio-filer i sanntid via Internett eller et lokalt nettverk, uten å laste ned lydklippet til harddisken. Når du klikker en RealAudio-kobling fra en World Wide Web-side, startes RealAudio Player 2.1 automatisk, og filen du har valgt, spilles av.

Oversikt over RealAudio Player 2.1

Del	Beskrivelse
Avspillings- og pauseknappen	Når du trykker denne knappen, spilles eller stanses et klipp, avhengig av statusen på klippet.
Stoppknappen	Velg denne knappen for å stoppe klippet [image] .
Spoleknappene	Velg [image] eller [image] hvis du vil spole RealAudio-klippet fremover eller bakover i intervaller på 10 sekunder.
Glidebryteren for posisjon	Glidebryteren beveger seg mens klippet spilles av. Du kan spole fremover eller bakover til en annen del i lydklippet ved å dra glidebryteren.
Koble til hjemmesiden for Progressive Networks	Hvis du er koblet til Internett, velger du denne knappen når du vil koble deg til hjemmesiden til Progressive Networks - der finner du informasjon om RealAudio. Ikonet endres alt etter hvilken funksjon som utføres i RealAudio Player 2.1. Her ser du ikonene som finnes, og hva de betyr:
(Roterende ikon)	Angir at RealAudio Player 2.1 kontakter en RealAudio-server.
	Angir at RealAudio Player 2.1 spiller av lydstrøm.
	Angir moderat pakketap. Lydkvaliteten kan sammenlignes med lyden ved AM-radiooverføringer.
	Angir stort pakketap. Lydkvaliteten er dårligere enn lydkvaliteten ved AM-radiooverføringer (fordreid eller oppstykket tale, hopper).
Tittel, Forfatter og Opphavsrett	Leverandøren av klippene angir teksten i disse feltene. Tekstene beskriver vanligvis klippene som spilles av.
Volumkontrollen	Volumkontrollen angir hvilken lydstyrke klippet spilles av med. Du kan øke volumet ved å dra kontrollen oppover og senke det ved å dra kontrollen nedover.
Statuslinje	Statuslinjen viser den gjeldende funksjonen i Player. For eksempel: Bufrer, Spiller av nettverksstrøm med 28.8 Kbps eller Stanset midlertidig.
Brukt tid	Brukt tid viser hvor lenge klippet har spilt.
Varighet	Varighet viser lengden på hele klippet. Obs!  Når lyddata spilles av direkte, er verdien for den samlede spilletiden 00:00.0.
Se også:

Menyer i RealAudio Player 2.1

Bruke RealAudio Player 2.1

Feilsøking


 Menyer i RealAudio Player 2.1

RealAudio Player 2.1 har fem menyer: Fil, Vis, Klipp, Områder og Hjelp. Menyene gir deg tilgang til alle funksjonene i RealAudio Player 2.1.

Se også:

Fil-menyen

Vis-menyen

Klipp-menyen

Områder-menyen

Hjelp-menyen


 Fil-menyen

Kommandoene på Fil-menyen gir deg muligheten til å spille av RealAudio-filer uten at du må bruke World Wide Web-leseren til å finne filer på Internett og til å avslutte RealAudio Player 2.1.

Menyalternativer	Beskrivelse
Åpne side	Velg denne kommandoen når du vil spille av RealAudio-filer over Internett uten å bruke World Wide Web-leseren. I dialogboksen Åpne side skriver du inn URL-adressen (Internett-adressen) for en RA- eller RAM-fil.
Åpne fil	Velg denne kommandoen når du vil spille av en lokal RealAudio-fil. I dialogboksen Åpne fil velger du en RA- eller RAM-fil som er lagret på maskinen.
Åpner nylig brukte filer	Velg denne kommandoen når du vil vise en liste over klippene som ble spilt sist. Du kan velge et klipp i denne listen når du vil høre det på nytt.
Avslutt	Velg denne kommandoen når du vil avslutte RealAudio Player 2.1.


 Vis-menyen

Kommandoene på denne menyen gir deg muligheten til å kontrollere utseendet på, tilpasse bruken av og vise ytelsen for RealAudio Player 2.1.

Menyalternativer	Beskrivelse
Informasjon og volum	Velg denne kommandoen hvis du vil vise volumkontrollen og informasjon om tittel på, forfatter av og opphavsrett for klippet. Et merke vises ved siden av kommandoen. Velg kommandoen på nytt hvis du vil skjule informasjonen. Da forsvinner merket.
Statuslinje	Velg denne kommandoen hvis du vil vise statuslinjen. Et merke vises ved siden av kommandoen. Velg kommandoen på nytt hvis du vil skjule statuslinjen. Da forsvinner merket.  Se også Meldinger hvis du vil ha en liste over meldinger som vises på statuslinjen
Innstillinger	Velg denne kommandoen når du vil vise vinduet for innstillinger slik at du kan konfigurere RealAudio Player 2.1. Du kan angi innstillingene ved hjelp av dette vinduet. Se Angi innstillinger hvis du vil ha mer informasjon.
Statistikk	Velg denne kommandoen når du vil vise informasjon om overføringskvaliteten i dialogboksen Tilkoblingsstatistikk. Dialogboksen Tilkoblingsstatistikk viser ytelsen til Internett-forbindelsen mellom RealAudio-serveren og RealAudio Player 2.1.
Alltid øverst	Velg denne kommandoen når du vil at RealAudio Player 2.1 skal ligge øverst av alle vinduene, selv når et annet vindu er aktivt. Når du har valgt kommandoen, vises et merke ved siden av den. Kommandoen Alltid øverst er nyttig hvis du vil se RealAudio Player 2.1 mens du jobber med World Wide Web-leseren. Velg kommandoen på nytt når du vil at andre vinduer skal vises foran RealAudio Player 2.1. Da forsvinner også merket ved siden av kommandoen.


 Meldinger

Bufrer - Angir at avspillingsprogrammet er tilkoblet RealAudio-serveren og samler lydstrømmen i bufferen (oppbevaringssted) til det er kommet nok pakker til å spille av lydstrømmen. Dette tar bare noen sekunder.

Stoppet - Angir at lyden er stoppet fordi du valgte stoppknappen, eller fordi lydklippet er slutt.

Stanset midlertidig - Angir at lyden har stanset midlertidig fordi du valgte pauseknappen.

Spiller av nettverksstrøm med 14.4 Kbps - Angir at RealAudio-filen som spilles av via Internett, ble kodet ved hjelp av algoritmen 14.4.

Spiller av nettverksstrøm med 28.8 Kbps - Angir at RealAudio-filen som spilles av via Internett, ble kodet ved hjelp av algoritmen 28.8.

(klipp 1 av 2) - Angir at det første klippet i en strøm med flere klipp, spilles av.

Spiller av lokalstrøm med 14.4 Kbps - Angir at RealAudio-filen som spilles av, ble kodet ved hjelp av algoritmen 14.4.

Spiller av lokalstrøm med 28.8 Kbps - Angir at den lokale RealAudio-filen som spilles av, ble kodet ved hjelp av algoritmen 28.8.

Spiller av direktestrøm med 14.4 Kbps- Angir at RealAudio-filen som spilles av direkte via Internett, ble kodet ved hjelp av algoritmen 14.4.

Spiller av direktestrøm med 14.4 Kbps - Angir at en RealAudio-fil som spilles av direkte via Internett, ble kodet ved hjelp av algoritmen 14.4.

Kontakter vert - Angir at Player ber om en fil fra RealAudio-serveren.


 Klipp-menyen

Noen RealAudio-klipp består av flere filer som spilles av etter hverandre. Kommandoene på Klipp-menyen gir deg muligheten til å flytte mellom klipp i en RealAudio-fil med flere klipp (RAM-fil). Kommandoene ligner på søkeknapper på en CD-spiller. Hvis det bare finnes ett RealAudio-klipp ved koblingen du har tilgang til, er alternativene ikke tilgjengelige.

Forrige klipp og Neste klipp er også tilgjengelig fra hurtigmenyen som vises når du høyreklikker i vinduet for RealAudio 2.1.

Menyalternativer	Beskrivelse
Forrige klipp	Velg dette alternativet når du vil spille det forrige klippet i en RealAudio-fil med flere klipp (RAM-fil).
Neste klipp	Velg dette alternativet når du vil spille det neste klippet i en RealAudio-fil med flere klipp (RAM-fil).


 Områder-menyen

Kommandoene på Områder-menyen gir deg tilgang til forskjellige sider på World Wide Web-områdene for Progressive Networks og Timecast. Denne funksjonen virker med vanlige World Wide Web-lesere som Netscape Navigator, Internet Explorer, Mosaic, Spyglass Mosaic og Spry Mosaic. Hvis du er tilkoblet Internett og ikke har startet World Wide Web-leseren, startes den automatisk ved hjelp av RealAudio Player 2.1.

Obs!  Du må være tilkoblet Internett får å få tilgang til disse områdene.

Menyalternativer	Beskrivelse
RealAudio Home Page	Velg dette alternativet når du vil ha tilgang til hjemmesiden til Progressive Networks.
Timecast: The RealAudio Guide	Velg dette alternativet når du vil ha tilgang til Timecast: the RealAudio Guide. Timecast inneholder en liste over RealAudio-områder på World Wide Web.
RealAudio Help Page	Velg dette alternativet når du vil åpne hovedsiden i Hjelp for RealAudio.
Scan: Show Stations	Velg dette alternativet når du vil ha tilgang til siden RealAudio Scan Stations. Den viser en liste over radiostasjonene som spilles under skanningen.


 Hjelp-menyen

Kommandoene på Hjelp-menyen gir deg elektronisk hjelp og informasjon om RealAudio Player 2.1.

Den nyeste informasjonen om kundestøtte og tekniske spørsmål, finner du på følgende adresse:

http://www.realaudio.com/help.html

Menyalternativer	Beskrivelse
Innhold	Velg dette alternativet når du vil starte elektronisk hjelp for RealAudio Player 2.1.
Om	Velg dette alternativet når du vil vise informasjon om versjonsnummer og opphavsrett for RealAudio Player 2.1.


 Bruke RealAudio Player 2.1

RealAudio Player 2.1 gir deg muligheten til å klikke en RealAudio-kobling fra Web-leseren slik at du kan spille lyden uten å laste ned filen. Du kan også stanse filen, spole den bakover og fremover og stoppe og starte den ganske enkelt ved å klikke en knapp.

Se også:

Starte et klipp

Stanse et klipp midlertidig

Stoppe et klipp


 Starte et klipp

Du kan starte et RealAudio-klipp på flere forskjellige måter:

•	Klikk en RealAudio-kobling på en World Wide Web-side. RealAudio Player 2.1 åpnes automatisk ved hjelp av World Wide Web-leseren, og lydstrømmen sendes til RealAudio Player 2.1 med en gang. Når noen sekunder av lyden er lagret (bufring), starter klippet.

•	Åpne et World Wide Web-område, eller velg en handling som automatisk spiller av et klipp. World Wide Web-leseren åpner RealAudio Player 2.1, og lydstrømmen sendes til RealAudio Player 2.1 med en gang. Når noen sekunder av lyden er lagret (bufring), starter klippet.

•	Velg Åpne fil eller Åpne side på Fil-menyen i RealAudio Player 2.1. Hvis du vil ha mer informasjon, se Fil-menyen.

Se også:

Stanse et klipp midlertidig

Stoppe et klipp


 Stanse et klipp midlertidig

Du kan stanse avspillingen av et klipp ved å velge knappen [image]. Dette gjør at lydstrømmen stanser. Når du vil starte klippet på samme sted som du stanset det, velger du knappen [image].

Hvis du stanser et klipp, men etter flere minutters pause ikke har startet det igjen, kan det hende at forbindelsen brytes automatisk. Hvor lenge du kan stanse et klipp uten at forbindelsen brytes, avhenger av RealAudio-serveren.

Se også:

Starte et klipp

Stoppe et klipp


 Stoppe et klipp

Du kan stoppe avspillingen av et klipp ved å velge knappen [image]. Klippet stanses. Når du vil spille av klippet fra begynnelsen igjen, velger du knappen [image].

Se også:

Starte et klipp

Stanse et klipp midlertidig


 Angi innstillinger

Du kan tilpasse RealAudio Player 2.1 ved å endre innstillingene i dialogboksen Innstillinger. Innstillingene kontrollerer forskjellige funksjoner i RealAudio Player 2.1, for eksempel antall klipp som skal huskes, nettverksinformasjon og proxy-informasjon.

Se også:

Generelle innstillinger

Nettverksinnstillinger

Proxy-innstillinger

Avanserte innstillinger

Språkinnstillinger


 Generelle innstillinger

Kategorien Generelt i dialogboksen Innstillinger inneholder innstillinger for lydklippminne, støtte for synkronisert multimedia og prosessorbruk.

Felt	Beskrivelse
Husk de [ ] siste klippene	Skriv inn antall klipp du vil skal huskes og åpnes automatisk i RealAudio Player 2.1 når du velger Åpne nylig brukte på Fil-menyen.
Synkronisert multimedia	Klikk denne boksen når du vil aktivere Synkronisert multimedia. Boksen merkes av. Når det er merket av for dette alternativet, kan RealAudio Player 2.1 åpne nye World Wide Web-sider under et synkronisert multimedieklipp. Dette gir deg muligheten til å kjøre en lysbildefremvisning med kommentarer. Du kan deaktivere alternativet ved å klikke feltet på nytt slik at merket forsvinner. Når alternativet er deaktivert, kan du ikke vise visuelt innhold i lydklipp med synkronisert multimedia.
Lydkvalitet i forhold til prosessorbruk	Du kan flytte glidebryteren for å kontrollere lydkvaliteten i forhold til prosessorbruken. For å oppnå best mulig lydkvalitet med en overføringshastighet på 28 800 Kbps i RealAudio, må maskinen raskt behandle en stor mengde Internett-data. Hvis maskinytelsen reduseres mens RealAudio-filen spilles av, flytter du glidebryteren for å endre innstillingene. Du må prøve deg frem for å finne frem til de beste innstillingene for maskinen og tilkoblingen til Internett.


 Nettverksinnstillinger

Kategorien Nettverk i dialogboksen Innstillinger gir deg muligheten til å tilpasse nettverkstilkoblingen til RealAudio Player 2.1.

Beskrivelsene av disse innstillingene forutsetter grunnleggende kunnskap om Internett-protokoller og brannmurer. Hvis du vil ha mer informasjon om brannmurer, kan du besøke World Wide Web-området vårt på følgende adresse: http://www.realaudio.com/firewall.html.

Felt	Beskrivelse
Motta lyd via	Velg UDP (User Datagram Protocol) eller TCP (Transmission Control Protocol) som angivelse for hvordan lyden skal mottas. Som standard mottar RealAudio Player 2.1 datapakker ved hjelp av UDP. Hvis du ikke kan motta UDP-pakker fordi du er bak en brannmur med pakkefiltrering, angir du innstillingene til TCP. Obs!  Hvis du bruker TCP med modem, kan det oppstå pauser i lydstrømmen.
Bruk den angitte porten	Klikk dette feltet hvis du vil konfigurere en brannmur med pakkefiltrering slik at UDP mottas via en angitt port. Angi portnummeret. RealAudio Player 2.1 kan motta UDP-pakker via en hvilken som helst angitt port mellom 1000 and 9999. Brannmuradministratoren må fortelle deg hvilken port du skal angi. Obs!  RealAudio-TCP-pakker mottas bare via port 7070.
Tid før frakobling fra server	Skriv inn maksimalt antall sekunder som skal gå før RealAudio Player 2.1 kobles til RealAudio-serveren. Hvis tilkoblingen ikke skjer innen angitt antall sekunder, vises en melding med spørsmål om du vil prøve på nytt eller avbryte. Verdien 0 betyr at programmet aldri vil bli tidsavbrutt.
Send statistikk	Klikk dette feltet hvis du vil at statistikk over tilkoblingskvaliteten skal sendes til RealAudio-serveren etter at klippet er spilt av.  Denne funksjonen gjør det enklere for dem som sørger for å opprettholde tilkoblingen, å sikre overføringskvaliteten. Informasjonen er i all hovedsak den samme informasjonen som finnes i dialogboksen Tilkoblingsstatistikk. Her finner du opplysninger om hvor mange pakker som er mottatt, hvor mange som er gått tapt under overføringen, hvor mange som er kommet for sent og for tidlig, og hvor mange pakker som var skadet da de kom frem. Obs!  RealAudio Player 2.1 har ikke tilgang til informasjon om hvem du er eller til din e-post-adresse, og slik informasjon sendes heller ikke til serveren.
Tapsoppretting	Klikk dette feltet hvis du vil at pakker som er gått tapt under overføring mellom RealAudio-serveren og RealAudio Player 2.1, automatisk skal kompenseres for. Hvis det mangler pakker under lydoverføringen, kan det hende at du hører en knitrelyd.  Hvis det ikke er merket av for Tapsoppretting, droppes de tapte pakkene, og det oppstår en pause i lydstrømmen.


 Proxy-innstillinger

En proxy er en server som fungerer som et mellomledd mellom et selskaps beskyttede lokale nettverket (LAN) og Internett. Hvis du vil ha mer informasjon om proxy-servere og brannmurer, se http://www.realaudio.com/firewall.html. Proxy-serveren sikrer at alle dataoverføringer mellom Internett og brukeren på det lokale nettverket (LAN) er godkjente. RealAudio Player 2.1 kan konfigureres til å fungere med proxy-servere ved at du angir de rette proxy-innstillingene. Hvis du angir proxy-innstillingene, må du skrive inn en RealAudio-proxy eller en HTTP-proxy.

Felt	Beskrivelse
Bruk proxy	Klikk denne boksen hvis du vil at RealAudio Player 2.1 skal kobles til serveren ved hjelp av en proxy. Alternativet merkes av. Du må ikke merke av for dette alternativet hvis du ikke vil at programmet skal kobles til serveren ved hjelp av en proxy. Obs!  Hvis du er bak en brannmur og ikke kjenner navnet på verten eller ikke vet nummeret på proxy-serveren, må du spørre brannmuradministratoren.
Proxy-server for RealAudio	Skriv inn domenenavnet eller IP-adressen for RealAudio-proxy-serveren og portnummeret som må brukes for å kommunisere med proxy-serveren, og til å sende lydstrømmen.  Obs!  Hvis du vil ha informasjon om RealAudio-proxy, se http://www.realaudio.com/firewall.html
Proxy-server for HTTP	Skriv inn domenenavnet eller IP-adressen til HTTP-proxy-serveren og portnummeret som må brukes for å kommunisere med proxy-serveren og World Wide Web-serveren. Du må angi den samme porten som for leseren. Kontroller proxy-konfigurasjonen for World Wide Web-leseren.
Mangler proxy-server for: [vert1, vert2, vert3,...]	Hvis du har angitt at RealAudio Player 2.1 skal kobles til serveren ved hjelp av en proxy, kan du angi bestemte lokale vertsmaskiner (domenenavn eller IP-adresser) som du ikke trenger proxy-serveren for å kommunisere med. Skriv inn navnet på disse vertsmaskinene i feltet. Feltet er bare tilgjengelig når du har aktivert alternativet Bruk proxy. Brannmuradministratoren har informasjon om dette.


 Avanserte innstillinger

Alternativene under kategorien Avansert i dialogboksen Innstillinger overstyrer standardinnstillingene i RealAudio Player 2.1 for lydkortkompatibilitet. Du trenger ikke bruke disse alternativene så sant du ikke har problemer med lydkvaliteten.

Felt	Beskrivelse
Bruk bare 8-biters	Klikk dette feltet når du vil tvinge lydkortet til å spille av 8-biters lyd. Alternativet merkes av. Bruk dette alternativet bare hvis du mener at lydkortet ikke er kompatibelt. RealAudio Player 2.1 sender vanligvis 16-biters lyd til lydkortet fra RealAudio Player 2.1. Hvis lydkortet bare støtter 8-biters lyd, registreres dette automatisk, og lyden sendes som 8-biters.
Bruk bare 11 kHz	Klikk dette feltet når du vil tvinge lydkortet til bare å spille av lyd på 11 kHz. Alternativet merkes av. Bruk dette alternativet bare hvis lydkortet ikke er kompatibelt. Vanligvis sendes lyd på 8 kHz til lydkortet. Hvis lydkortet ikke støtter en samplingsfrekvens på 8 kHz, kan lyden virke skingrende eller det kan høres ut som den spilles av for raskt. Når dette alternativet er valgt, endres lyden automatisk til 11 kHz før den sendes til lydkortet. Alternativet øker prosessorbruken litt.


 Språkinnstillinger

Innstillingene under kategorien Språk i dialogboksen Innstillinger angir språket som brukes i RealAudio Player 2.1.

Felt	Beskrivelse
Gjeldende språk	Feltet viser språket som brukes i RealAudio Player 2.1
Installerte språk	Velg språket du vil bruke i menyer og vinduer i RealAudio Player 2.1. Obs!  Ta kontakt med Progressive Networks hvis du vil ha informasjon om hvilke språk som er tilgjengelige for RealAudio Player 2.1.


 Feilsøking

Hvis du vil lese siste nytt om RealAudio-produkter, kan du besøke Progressive Networks' hjemmeside på følgende adresse:

http://www.realaudio.com

På følgende Web-adresse finner du en kunnskapsdatabase med teknisk informasjon, en liste over vanlige spørsmål og et teknisk bibliotek:

http://www.realaudio.com/help.html

Se også:

Hvordan konfigurerer jeg leseren slik at den støtter RealAudio?

Hva er galt når lyden er dårlig?

Hvorfor finner jeg ikke glidebryteren for volumkontroll i RealAudio Player 2.1?

Hvorfor hender det at RealAudio-klipp hopper?

Hvorfor kan jeg ikke spille av RealAudio-klipp på maskinen på jobb?


 Hvordan konfigurerer jeg leseren slik at den støtter RealAudio?

De fleste lesere konfigureres automatisk slik at de støtter RealAudio under installasjonen av RealAudio Player 2.1. Hvis du skifter leser og den ikke gjenkjenner RealAudio-filer, må du installere RealAudio Player 2.1 på nytt. Hvis du vil konfigurere World Wide Web-leseren manuelt, må du gjøre følgende:

1.	Åpne Alternativer- eller Innstillinger-menyen.

2.	Velg kategorien Programmer eller tilsvarende.

3.	Se etter "audio/x-pn-realaudio" i listen over filtyper. Hvis du finner en forekomst, merker du den.

Hvis du ikke finner forekomsten, velger du Legg til eller lignende. Skriv inn audio som MIME-type og xpnrealaudio som MIME-undertype. Velg deretter OK.

4.	Skriv inn ra,ram i feltet for filtype.

5.	Velg alternativet for å starte programmet. Bla gjennom og finn mappen der RealAudio Player 2.1 er installert.

6.	Velg RealAudio (Raplayer.exe) som programmet du vil starte.


 Hva er galt når lyden er dårlig?

Lydkvaliteten skal være like god som i mono på FM-bølge. Hvis lydkvaliteten er dårligere enn ved radiooverføringer på AM-bølge (fordreid eller oppstykket tale, pauser og så videre), bør du lese punktene nedenfor for å kartlegge og løse problemet. Hvis lydkvaliteten var dårlig da filen "Setup is Complete" ble spilt av (under installasjonen av RealAudio Player 2.1), kan du forsøke å konfigurere RealAudio Player 2.1 eller lydkortet.

Hvis lydkvaliteten var dårlig ved overføring fra ett bestemt område, bruker du dialogboksen Tilkoblingsstatistikk i RealAudio Player 2.1 for å se etter tapte pakker. Hvis pakketapet er stort, kan det skyldes at det er stor pågang på nettverket. Prøv å koble deg til området på et senere tidspunkt.

Hvis lydkvaliteten er dårlig ved overføring fra alle områder, gjør du følgende:

1.	Kontroller tilkoblingshastigheten til modemet. Du kan vise denne på det opplyste displayet for eksterne modemer og i et informasjonsvindu for interne modemer (se brukerhåndboken for modemet). Tjenesteleverandøren bruker av og til en lavere tilkoblingshastighet, for eksempel 14 400, så selv om du ringer inn på et modem med hastighet på 28 800, mottar du data med en hastighet på 14 400 Kbps.

2.	Hvis du vil ha en tilkoblingshastighet på 14 400 på en Apple Duo, går du til vinduet for modemegenskaper og deaktiverer komprimeringskontrollen. Komprimeringen bruker CPU-sykluser som er nødvendige for RealAudio Player 2.1. Fordi RealAudio-filene allerede er komprimert, er denne funksjonen unødvendig. Det at du deaktiverer komprimeringen, vil ikke ha innvirkning på andre funksjoner på maskinen.

3.	Hvis du bruker et eksternt modem med en PC som kjører Windows, og dialogboksen Tilkoblingsstatistikk viser et minimalt pakketap (10 % eller mindre), kan det være noe galt med overføringshastigheten mellom modemet og det serielle kortet. Forsøk å øke hastigheten for porten (minst dobbelt så høy som modemhastigheten).


 Hvorfor finner jeg ikke glidebryteren for volumkontroll i RealAudio Player 2.1?

Kontroller at kommandoen Informasjon og volum på Vis-menyen er valgt. Hvis det ikke vises et merke ved siden av kommandoen, velger du Informasjon og volum på Vis-menyen.

Hvis lydkortet som er installert på maskinen, ikke støtter volumkontroll, vises ikke glidebryteren for volumkontroll.


 Hvorfor hender det at RealAudio-klipp hopper?

Det finnes to mulige årsaker:

•	Det at du starter eller avslutter store programmer mens du spiller RealAudio, kan føre til korte pauser i avspillingen.

•	Hvis du bruker PerfectPlay-modus når du spiller av lyddata direkte, vil det oppstå enkelte pauser når RealAudio Player 2.1 hopper for å holde tritt.


 Hvorfor kan jeg ikke spille av RealAudio-klipp på maskinen på jobb?

Hvis du er tilkoblet et lokalt nettverk som er koblet til Internett, og du ikke kan spille av RealAudio-filer fra Web-områder, er det mulig at brannmuren firmaet ditt bruker, hindrer at RealAudio-strømmen når maskinen. Brukere kan motta direktesendt lyd og lyd på forespørsel fra Internett uten at firmaets nettverk utsettes for en sikkerhetsrisiko.

Hvis maskinen er bak en brannmur, kan du få mer informasjon på Progressive Networks side om brannmurer på følgende adresse: http://www.realaudio.com/firewall.html


Avspillings- og pauseknappen

Denne knappen spiller av eller stanser et klipp midlertidig, avhengig av hvor i avspillingsprosessen klippet er.


Stoppknappen

Velg knappen [image] når du vil stoppe klippet.


Spoleknappene

Velg knappen [image] eller [image] når du vil spole RealAudio-klippet frem eller tilbake i intervaller på 10 sekunder.


Glidebryter for posisjon
Glidebryteren for posisjon

Glidebryteren flytter seg når klippet spilles av. Du kan spole frem og tilbake til et annet sted i klippet ved å dra i glidebryteren.


Koble til hjemmesiden for Progressive Networks

Hvis du er tilkoblet Internett, velger du denne knappen for å koble deg til hjemmesiden til Progressive Networks, der du finner informasjon om RealAudio. Ikonet endres alt etter hvilken handling programmet utfører.


Volumkontrollen

Volumkontrollen angir volumet for klippet. Du kan øke volumet ved å dra kontrollen oppover, og senke det ved å dra kontrollen nedover.


Statuslinjen

Statuslinjen viser gjeldende handling for RealAudio Player 2.1. For eksempel Bufrer, Spiller av nettverksstrøm med 28.8 Kbps eller Stanset midlertidig.


Brukt tid / varighet

Brukt tid er tiden klippet har spilt. Varighet er klippets totale varighet.

Obs!  Når du spiller av lyddata direkte, er verdien for total varighet 00.00.0.


Tittel, Forfatter og Opphavsrett

Leverandøren angir teksten i disse feltene som vanligvis beskriver klippet som spilles av.


Fil
Fil-menyen

Kommandoene på Fil-menyen gir deg muligheten til å spille av RealAudio-filer uten at du må bruke Web-leseren til å finne filer på Internett, og til å avslutte RealAudio Player 2.1.


Vis
Vis-menyen

Kommandoene på Vis-menyen gir deg muligheten til å kontrollere utseendet på, tilpasse bruken av og vise ytelsen for RealAudio Player 2.1.


Klipp-menyen

Kommandoene på Klipp-menyen gir deg muligheten til å flytte mellom klipp i en RealAudio-fil med flere klipp (RAM-fil). De ligner på søkeknapper på en CD-spiller. Hvis det bare finnes ett RealAudio-klipp ved koblingen du har tilgang til, er alternativene ikke tilgjengelige.

Forrige klipp og Neste klipp er også tilgjengelig fra hurtigmenyen som vises når du høyreklikker i vinduet for RealAudio 2.1.


Sites
Områder-menyen

Kommandoene på Områder-menyen gir deg tilgang til forskjellige sider på World Wide Web-områdene for Progressive Networks og Timecast. Denne funksjonen virker med vanlige World Wide Web-lesere som Netscape Navigator, Internet Explorer, Mosaic, Spyglass Mosaic og Spry Mosaic. Hvis du er tilkoblet Internett og ikke har startet World Wide Web-leseren, startes den automatisk ved hjelp av RealAudio Player 2.1.

Obs!  Du må være tilkoblet Internett for å ha tilgang til disse områdene.


Hjelp
Hjelp-menyen

Kommandoene på Hjelp-menyen gir deg elektronisk hjelp og informasjon om RealAudio Player 2.1.